Middagsstunden

Middagsstunden er et norsk radioprogram rettet mot eldre som gikk på NRK Radio fra 1966 til 1995.Jakob Skarstein i Store Norske Leksikon. Programmet inneholdt mye informasjon om de eldres situasjon og utfordringer de hadde i hverdagen. Programmet ble startet av journalist Jakob Skarstein og sosionom Wenche Margrethe Myhre, på anmodning av direktør Torolf Elster. Det gikk på P1 klokka 13, hver dag bortsett fra søndag, og varte en halv time. Skarstein satt som programleder i nesten hele perioden programmet eksisterte. Blant Middagsstundens andre medarbeidere var Jakob Sande og Åshild Ulstrup. Programmet var basert på Home this afternoon, som gikk på britiske BBC fra 1964 til 1970. 

Programmet ble besluttet nedlagt på grunn av lave lyttertall, og at det var for smalt til å bli sendt på midt på dagen på hverdager, en god sendetid på P1. 

Etter nedleggelsen laget NRK det ukentlige eldreprogrammet Morgenstunden, som ble sendt klokka 7 til 9 hver lørdag morgen i 1996 og 1997, til det ble nedlagt i 1997.Radio for eldre i Aftenposten den 19. januar 1996.

 Referanser 

Eksterne lenker
Middagsstunden, digitale opptak gratis avspillbart fra Nasjonalbiblioteket
Middagsstunden 25 år Spesialprogram fra NRK Nett-TV, sendt den 3. mars 1991.

Kategori:Radioprogrammer på NRK Radio
Kategori:Norske faktaprogrammer på radio
Kategori:Norske radioprogrammer fra 1960-årene
Kategori:Norske radioprogrammer fra 1970-årene
Kategori:Norske radioprogrammer fra 1980-årene
Kategori:Norske radioprogrammer fra 1990-årene